KELL A GYŐZELEM
	   (Az ALBACOMP kosárlabdacsapatának hivatalos indulója)

Amikor újra
felugrunk majd a csúcsra,
nekünk már nem lesz furcsa,
hisz kenguruk vagyunk.
Kék lett a szívünk
és eljött ezer hívünk,
de Téged is elhívunk,
hogy szurkolhass nekünk.
Hisz nyerni oly jó-
ezt tudja ez a város
és mellettünk áll most,
hát jöjj Te is velünk!
Győzzön az ALBA,
s a Királysírok halma
és az Országalma
mind énekel velünk: (Hajrá ALBACOMP!)

	Kell a győzelem!
	Ízét úgy élvezem.
	Írjuk fel az égre már:
	Hajrá Székesfehérvár!

Kemény edzések
és rangos mérkőzések-
a vérmesebb remények 
szőnek új álmokat.
Oly sokat érnek,
ha nyakunkban az érmek
és a csapatérdek
mindennél fontosabb.
Nálunk a labda,
s ha adódik egy ziccer,
egyikünk sem viccel!
Most kosárra törünk!
Ugrunk a csúcsra
meccsről meccsre újra,
hogy mindenki tudja,
hát énekelj velünk: (Hajrá ALBACOMP!)

	Kell a győzelem!
	Ízét úgy élvezem.
	Írjuk fel az égre már:
	Hajrá Székesfehérvár!